### Beslutninger

Tilbagesendes Magistratsafdelingen for Teknik og Miljø og Magistratsafdelingen for Sociale Forhold og Beskæftigelse med bemærkning, at byrådet i sit møde den 17. december 2025 har vedtaget Magistratens foranstående indstilling af 9. december 2025.

###

.

### Resume

Der er et stigende behov for ekstra kapacitet til bofællesskaber for borgere med psykiske vanskeligheder. I den forbindelse er der kommet en mulighed for at opkøbe en tidligere børnehave ”Anemonen”, som ligger ved siden af bofællesskabet [adresse] i [adresse]. Bofællesskabet rummer i dag 28 boliger.

Opkøbet gør det muligt at flytte eksisterende personale-faciliteter og fælles opholdsrum fra det nuværende bofællesskab, hvor to boliger er udtaget til disse funktioner. Dermed frigives to boliger, som i stedet kan anvendes til beboere. Ligeledes kan der etableres to ekstra boliger i børnehaven. Dermed udvides kapaciteten med fire ekstra pladser. Ombygningen af børnehaven betyder også, at beboerne får nye og tidssvarende fællesfaciliteter med bedre plads til ophold og socialt samvær.

Indstillingen anmoder om anlægsbevilling på 8,8 mio. kr. til etablering af nye fællesfaciliteter og fire ekstra pladser ved bofællesskabet [adresse]. De nye faciliteter forventes klar til ibrugtagning i 1. halvår 2027.

### Beslutningspunkter

Det indstilles:

At 1) børnehaven ”Anemonen” (Grøfthøjparken 147) erhverves til en pris på 3,8 mio. kr.

At 2) der anvendes 5 mio. kr. på ombygning af børnehaven til fælles- og personalefaciliteter og to korttidspladser samt til istandsættelsen af to bofællesskabslejligheder,

At 3) der gives anlægsbevilling og rådighedsbeløb på i alt 8,8 mio. kr. Midlerne fordeles i årene som i tabel 1, afsnit 6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-12-2025

Ronja Jørgensen: 5

Fremsendes til [adresse] med bemærkning, at Magistraten i mødet den 9. december 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Sociale Forhold og Beskæftigelses indstilling af 14. november